গুৱাহাটী মহানগৰস্থিত অসম ৰাজ্যিক চিৰিয়াখনালৈ সুদূৰ ৰাঁচিৰ পৰা জীৱ-জন্তুৰ বিনিময় ব্যৱস্থাৰ মাজেৰে এযোৰ উট পখী আৰু দুটাকৈ লাফিং হায়না অনা হৈছে।
উল্লেখযোগ্য যে ৰাজ্যিক চিৰিয়াখানাখনে জীৱ-জন্তুৰ বিনিময় ব্যৱস্থাৰ মাধ্যমেৰে এটা ঘোং আৰু তিনিটা নাহৰফুটুকীৰ বিনিময়ত ৰাঁচিৰ ভগৱান বিৰচা জ'ল'জিকেল উদ্যানৰ পৰা উট পখী আৰু লাফিং হায়না আনে বুলি চিৰিয়াখানাৰ এগৰাকী বিষয়াই মন্তব্য কৰে।
তাৰোপৰি বিষয়াগৰাকীয় উট পখী যোৰৰ মাইকী উট পখীটো ডেৰ বছৰীয়া আৰু আনটো দুবছৰীয়া হোৱাৰ উপৰি লাফিং হায়না কেইটা প্ৰায় ডেৰবছৰীয়া বয়সৰ হ'ব বুলি জানিবলৈ দিয়ে।
অসম ৰাজ্যিক চিৰিয়াখানাৰ জিলা বন বিষয়া টেজাছ মৰিস্বামীয়ে ৮ বছৰীয়া এটা ঘোং আৰু তিনিটা নাহৰফুটুকী বিৰচা চিৰিয়াখানালৈ প্ৰেৰণ কৰা বুলি জানিবলৈ দিয়ে।
লগতে এতিয়াৰে পৰা চিৰিয়াখানালৈ অহা দৰ্শনাৰ্থীয়ে উট পখী আৰু লাফিং হায়না দেখিবলৈ পাব বুলিও সাংবাদিকৰ আগত বিষয়া গৰাকীয়ে মন্তব্য কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
